Albumet var Mick Taylors første hele album som gitarist etter at han hadde tatt over for Brian Jones i 1969. Taylor hadde en aktiv rolle på dette albumet, kanskje spesielt på låten «Can't You Hear Me Knocking», men han ble likevel ikke kreditert som låtskriver på noen av låtene. «Sway» og «Moonlight Mile» er til og med innspilt uten Keith Richards på gitar, men har i stedet strykere arrangert av Paul Buckmaster.